
Parlamentul  României

Camera  DeputaŢilor

	Comisia pentru agricultură, silvicultură, industrie alimentară şi servicii specifice
Nr. 4c-4/97
Bucureşti, 27.02.2017

	
	Comisia pentru 

industrii şi servicii
Nr. 4c-3/404/2016
Bucureşti, 25.10.2016



BIROUL PERMANENT

AL

CAMEREI DEPUTAŢILOR

În conformitate cu prevederile Regulamentului Camerei Deputaţilor, republicat, vă înaintăm alăturat, Raportul comun asupra proiectului de  Lege  pentru modificarea art. 52 alin.(1) din Legea viei şi vinului în sistemul organizării comune a pieţei vitivinicole nr. 164/2015, transmis cu adresa nr. PLx. 437 din 10 octombrie 2016 şi înregistrat cu nr.4c-4/533 din 11 octombrie  2016, respectiv 4c-3/404 din 11 octombrie 2016. 
În raport de obiectul şi conţinutul său, proiectul de lege face parte din categoria legilor ordinare.

              PREŞEDINTE,                                                          PREŞEDINTE,
         Ioan MUNTEANU                                         Iulian   IANCU




PARLAMENTUL ROMÂNIEI
CAMERA DEPUTAŢILOR

Nr. 4c-4/97
Bucureşti, 27.02.2017

	 
	Comisia pentru 

RAPORT COMUN
asupra proiectului de  Lege  pentru modificarea art. 52 alin.(1) din 

Legea viei şi vinului în sistemul organizării comune 

a pieţei vitivinicole  nr. 164/2015
 (PLx. 437/2016)

 În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru industrii şi servicii au fost sesizate spre dezbatere, în fond, cu proiectul de  Lege  pentru modificarea art. 52 alin.(1) din Legea viei şi vinului în sistemul organizării comune a pieţei vitivinicole nr. 164/2015 , transmis cu adresa nr. PLx. 437 din 10  octombrie 2016 şi înregistrat la Comisia pentru agricultură, silvicultură, industrie alimentară şi servicii specifice cu nr. 4c-4/533 din 11 octombrie 2016, iar la  Comisia pentru industrii şi servicii cu  nr.4c-3/404 din 11 octombrie 2016.  
Senatul în calitate de primă Cameră sesizată a adoptat proiectul de lege în şedinţa din 4 octombrie  2016.
Conform prevederilor art. 76 alin.(2) din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră Decizională.
Consiliul Legislativ a avizat favorabil iniţiativa legislativă conform avizului nr.528/26.05.2016.
Guvernul prin punctul de vedere transmis cu adresa nr. 330004/26.01.2017 precizează că susţine adoptarea proiectului de lege.
Proiectul de lege are ca obiect de reglementare modificarea alin. (1) al art. 52 din Legea viei şi vinului în sistemul organizării comune a pieţei vitivinicole nr. 164/2015, în sensul ca Oficiul Naţional al Viei şi Produselor Vitivinicole (O.N.V.P.V.) să funcţioneze în subordinea Ministerului Agriculturii şi Dezvoltării Rurale
Potrivit prevederilor art. 61 şi art. 63 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi  servicii specifice şi cei ai Comisiei pentru industrii şi servicii au examinat proiectul de lege, în şedinţe separate .
Membrii Comisiei pentru industrii şi servicii au examinat proiectul de lege în şedinţa din 25 octombrie 2016. La şedinţa Comisiei pentru industrii şi servicii au fost prezenţi 17 deputaţi din totalul de 18 deputaţi, membri ai comisiei.

Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 21 februarie 2017. Din totalul de 24 de membri ai Comisiei pentru agricultură, silvicultură, industrie alimentară şi servicii specifice au fost prezenţi la dezbatere 24 deputaţi.
La lucrările comisiei au participat, în calitate de invitaţi, din partea Ministerului Agriculturii şi Dezvoltării Rurale (O.N.V.P.V.) doamna Diana Mereanu – şef birou, Oficiul naţional al viei şi produselor vitivinicole şi doamna Iuliana-Georgeta Scurtu – consilier juridic, Oficiul naţional al viei şi produselor vitivinicole.
În urma examinării proiectului legislativ şi a opiniilor exprimate, membrii celor două comisii au hotărât, în şedinţe separate, cu  majoritate de voturi, adoptarea proiectului de lege în forma prezentată de Senat.
Proiectul de lege face parte din categoria legilor ordinare, potrivit prevederilor art. 76 alin.  2  din Consituţia României, republicată.
	PREŞEDINTE,

Ioan  MUNTEANU                                           
	PREŞEDINTE,

Iulian  IANCU


	SECRETAR,

Dan  CIOCAN
	SECRETAR,

Roxana Mînzatu


Consilier parlamentar,                                                                                                  Consilier parlamentar,

            dr. Gabriela Amalia Ciurea                                                                                                   Viorela Gondoş

                                                                                                                                                      Isabela Patricia Robe                                                                                          

